text: Foto af de sidste dage på værftet
  31 marts 2011 kl. 14.16
  De kommende ti dage er det muligt at opleve et gensyn med Fredericia Skibsværft. Det er ganske vist flyttet til Lindø, men fotografen Helle S. Andersen har fulgt de sidste dage på værftet.
  De ligner malerier. Helle S. Andersen har leget med kameraet og teknikken og taget et hav af fotografier de sidste uger, før værftet låste porten.
   
  Helle S. Andersen gik på værftet i næsten tre uger. Siden har hun bearbejdet billederne for at få dem til at udtrykke nogle tanke, hun selv havde.
  I morgen bliver hele området leveret tilbage til Fredericia Kommune. Uden arbejdspladser.
   
  Billederne kan ses i Helle S. Andersens galleri på Vesterbrogade 21 i Fredericia.
  